EkBass/fiwiki-20250220-pages-articles huggingface dataset:
Ann-Mary Ähtävä

Ann-Mary Ähtävä (o.s. Weckström, s. 22. lokakuuta 1973) on suomalainen maastohiihtäjä. Hänen seuransa on Vuokatti Ski Team Kainuu. Ähtävä hiihti vuosina 2007–2012 etappikilpailut mukaan lukien yhteensä 12 Suomessa järjestettyä maailmancupin kilpailua. Maailmancupin pisteille hän ylsi kerran – perinteisen tyylin sprintissä Lahdessa 4. maaliskuuta 2012. Skandinavia Cupissa Ähtävä hiihti vuosina 2005–2013. Parhaimmillaan hän oli seitsemäs perinteisen tyylin sprintissä Vuokatissa 19. joulukuuta 2009. Kymmenen parhaan joukkoon Ähtävä ylsi Skandinavia Cupissa kaikkiaan viidessä osakilpailussa, joista neljä oli sprinttejä. SM-kilpailuissa Ähtävä saavutti pronssia perinteisen tyylin sprintissä Keuruulla 2010. == Lähteet == Luokka:Suomalaiset maastohiihtäjät Luokka:Vuonna 1973 syntyneet Luokka:Elävät henkilöt
Tyttö Keuruun vanhassa kirkossa

Tyttö Keuruun vanhassa kirkossa on taidemaalari Akseli Gallen-Kallelan maalaama maalaus vuodelta 1889. Teos esittää tyttöä Keuruun vanhassa kirkossa. Tytön mallina oli tuleva kansanedustaja Maria Raunio. Kaksi muuta tunnistettavaa henkilöhahmoa ovat kirkonpenkissä istuva Keuruun kirkkoherra Herman Pihlman (virassa 1886–1906) ja käytävällä asteleva suntio Fredrik Uskali.Kansakoulupohjalta kansanedustajaksi . Kuukauden helmi, kesäkuu 2017. Serlachius.fi. Viitattu 27.9.2017. ==Lähteet== Luokka:Akseli Gallen-Kallelan maalaukset
Pukhrayanin junaturma

Pukhrayanin junaturma tapahtui, kun matkustajajunan 14 vaunua suistui raiteilta Pukhrayanin kylän lähistöllä Uttar Pradeshin osavaltiossa Intiassa 20. marraskuuta 2016. Onnettomuudessa kuoli yli 140 ihmistä. Junaturma on Intian tuhoisin 14 vuoteen. ==Lähteet== Luokka:Vuoden 2016 junaonnettomuudet Luokka:Junaonnettomuudet Intiassa Luokka:Uttar Pradesh
Pesäpallon naisten Suomenmestaruuskilpailut 1953

Pesäpallon naisten Suomenmestaruuskilpailu 1953 oli PEVA:n järjestämä naisten SM-kilpailu. ==Naisten SM-kilpailu== Naisten Suomen mestaruuskilpailussa Pesäpalloliitto ja Työväen Urheiluliitto ratkaisivat ensiksi liittokohtaiset mestaruudet omissa kilpailuissaan. Suomen mestaruus ratkaistiin liittojen mestareiden välisessä finaalissa. ===PPL:n mestaruus=== SVUL:n piirien mestarit jaettiin kuuteen alkulohkoon, joista jokaisesta voittaja jatkoi välieriin. ==== Alkuerät ==== Joukkue O V T H Juoksut Pisteet Pallo-Toverit 2 2 0 0 40-6 4 Lahden Mailaveikot 2 1 0 1 35-24 2 Riihimäen Pallonlyöjät 2 0 0 2 4-49 0 Joukkue O V T H Juoksut Pisteet Loimaan Palloilijat 1 1 0 0 10-5 2 Tampereen Pyrintö 1 0 0 1 5-10 0 Porin Pallo-Veikot luopui luopui luopui luopui luopui luopui Joukkue O V T H Juoksut Pisteet Vimpelin Veto 2 2 0 0 29-7 4 Jyväskylän Kiri 2 1 0 1 19-13 2 Kannuksen Pilke 2 0 0 2 7-35 0 Joukkue O V T H Juoksut Pisteet Haminan Palloilijat 1 1 0 0 2-1 2 Savonlinnan Pallokerho 1 0 0 1 1-2 0 Parikkalan Urheilijat luopui luopui luopui luopui luopui luopui Joukkue Kuopion Kelta-Mustat jatkoon jatkoon jatkoon jatkoon jatkoon jatkoon Lieksan Hurtat luopui luopui luopui luopui luopui luopui Sotkamon Jymy luopui luopui luopui luopui luopui luopui Joukkue Limingan Niitto-Miehet suoraan jatkoon suoraan jatkoon suoraan jatkoon suoraan jatkoon suoraan jatkoon suoraan jatkoon ==== Välierät ==== Semifinaali 1 - Loimaa 16. elokuuta Joukkue O V T H Juoksut Pisteet Helsingin Pallo-Toverit 2 2 0 0 44-9 4 Loimaan Palloilijat 2 1 0 1 27-25 2 Haminan Palloilijat 2 0 0 2 9-46 0 Semifinaali 2 - Liminka 16. elokuuta Joukkue O V T H Juoksut Pisteet Kuopion Kelta-Mustat 2 2 0 0 21-7 4 Vimpelin Veto 2 1 0 1 15-8 2 Limingan Niitto- Miehet 2 0 0 2 4-25 0 ==== Loppuottelu ==== https://sut.azurewebsites.net/1953/030853.html Helsingin Pallo-Toverit – Kuopion Kelta-Mustat Kuopio KeMu PT 1-6 Helsinki PT KeMu 8-4 Pallo-Toverit voitti Pesäpalloliiton mestaruuden yhteistuloksella 14-5 === SM-ottelu === Helsingin Pallo-Toverit – Helsingin Veto 26.9. Helsingissä Pallo-Toverit Veto 28-0 Pallo-Toverit voitti Suomen mestaruuden Pallo-Toverit: Anja Riski, Irmeli Krogerus, Leila Liusvaara, Maija Hellman, Maj-Lis Rehell, Pirkko Mäntylä, Seija Knuutila, Sinikka Koskela, Sinikka Takasalo, Urpu Kosonen. Helsingin Veto: TUL:n mestarijoukkue: Annikki Aarnio, Kyllikki Leino, Raili Ekholm, Taina Tele, Leena Ahvenainen, Maire Viberg, Laina Ekholm, Maija Santalo, Kirsti Andersson ja Onerva Heijari.TUL:n toimintakertomus 1953, sivu 72 ==Lähteet== * M.Rasilaisen tilastot Naisten 1953 Luokka:Vuoden 1953 pesäpallo
Blues at Sunset

Blues at Sunset on yhdysvaltalaisen blueskitaristin ja laulajan Albert Kingin vuonna 1973 julkaistu livealbumi. Levy on tallenettu kahdesta eri esiintymisestä, Wattstax (20 elokuuta, 1972) ja Montreux Jazz Festival (1 heinäkuuta, 1973). Vuonna 1993 levy julkaistiin remasteroituna. Jäljelle jäänyt materiaali Montreux Jazz Festivaaleilta julkaistiin levyillä Montreux Festival ja Blues at Sunrise. == Kappaleet == === Wattstax === # # # # # === Montreux === # * # # # == Kokoonpano (Wattstax) == * Albert King – kitara, laulu * muista soittajista ei ole tietoa == Kokoonpano (Montreux) == * Albert King – kitara, laulu * Donald Kinsey – kitara * Rick Watson – tenorisaksofoni * Norville Hodges – trumpetti * Wilbur Thompson – trumpetti * James Washington – urut * Bill Rennie – basso * Sam King – rummut == Arvostelut == * Allmusic: Allmusic review == Lähteet == * Blues at Sunset discogs.com -sivustolla === Viitteet === Luokka:Vuoden 1973 konserttitallenteet Luokka:Albert Kingin albumit
Wiipurin Sudet

Wiipurin Sudet (lyh. WiSu)Jääpallokirja 2016, s. 85. on vuonna 2013 perustettu lappeenrantalainen jääpalloseura, jonka naisten edustusjoukkue pelaa Naisten Bandyliigassa ja on kymmenkertainen Suomen-mestari (2014–2024).Jääpallokirja 2020, s. 113–114. Seuran toiminta painottuu naisten ja nuorten jääpalloon. Miehissä seura osallistuu harrastesarjaan. == Historia == Wiipurin Sudet perustettiin keväällä 2013 laajentamaan jääpallon harrastusmahdollisuuksia Lappeenrannassa, jossa ennestään toimii lajin erikoisseura Veiterä. Susien perustajia olivat Veiterä-taustaiset Jukka Rautio ja Ilkka Ellonen sekä Timo Sairanen ja Pirkko Sairanen.Jääpallokirja 2015, s. 96–97. Seura kantaa vuonna 1912 Viipurissa perustetun ja vuonna 1962 Kouvolaan asettuneen Susien nimeä. Alkuperäinen Sudet on 14-kertainen jääpallon miesten Suomen- mestari,Jääpallokirja 2016, s. 128–129. mutta lajin harrastaminen seurassa hiipui 1950-luvulla SM-sarjasta putoamisen myötä. Luvan nimen käytölle antoi edelleen Kouvolassa toimiva Sudet ry. Sudet voitti naisten SM-kullan heti ensimmäisellä kaudellaan keväällä 2014 ja uusi mestaruuden kuudella seuraavalla kaudella. Lokakuussa 2015 seura osallistui maailmancupiin, jossa se sijoittui kuudenneksi. Susien Tytti Segerman (2014),Jääpallokirja 2015, s. 91. Anna Tiippana (2015)Jääpallokirja 2016, s. 59., Petra Verhelä (2016) ja Susanna Simola (2018)Jääpallokirja 2019, s. 63. on valittu vuoden naisjääpalloilijaksi. Useat Susien pelaajat ovat pelanneet myös kaksoisedustuksella Ruotsissa muun muassa Allsvenskanin haaparantalaisessa HT Bandyssä. Sudet järjesti vuoden 2014 naisten maailmanmestaruuskilpailut Lappeenrannassa, mistä seura sai vuoden jääpalloteko -palkinnon. MM-pronssia saavuttaneeseen Suomen joukkueeseen kuului yhdeksän Susien pelaajaa. == Saavutukset == * Naisten SM-kulta: 2014, 2015, 2016, 2017, 2018, 2019, 2020, 2021, 2022, 2024 * Vuoden jääpalloteko: 2014 == Kentät == Susien kenttinä toimivat Kisapuiston tekojää Parkkarilassa ja Vanha kenttä Leirissä. == Lähteet == * * * * * * === Viitteet === == Aiheesta muualla == * Wiipurin Susien sivusto Luokka:Lappeenrantalaiset urheiluseurat Luokka:Suomalaiset jääpalloseurat
Etsi ja tuhoa

Etsi ja tuhoa on sodankäyntitapa, jossa aluevalloitusten sijasta paikannetaan liikkuva vihollisjoukko ja hävitetään se. Taktiikkaa käytetään sissejä vastaan. Etsi ja tuhoa on perinteisemmän "puhdista ja pidä alue" -taktiikan vastakohta. Etsi ja tuhoa -taktiikassa alueita ei oteta haltuun pysyvästi. Etsi ja tuhoa -partio siirtyy hyökkäyksensä jälkeen aina seuraavaan kohteeseen. Tällöin vihollinen voi vallata takaisin kohteena olleen alueen. Etsi ja tuhoa -taktiikkaa on käytetty muun muassa Malaijan kriisissä ja Vietnamin sodassa sissejä vastaan. Vietnamin sodan etsi ja tuhoa -operaatioissa käytettiin helikoptereita. Luokka:Taistelutaktiikat
Non ti pago!

Non ti pago! (”En maksa sinulle!”) on vuonna 1942 valmistunut italialainen komediaelokuva. Eduardo De Filippon samannimiseen näytelmään perustuvan elokuvan on ohjannut Carlo Ludovico Bragaglia. Sen pääosia esittävät sisarukset Eduardo De Filippo, Peppino De Filippo ja Titina De Filippo. ==Juoni== Napolilaisen arpajaiskonttorin onnekas työntekijä Procopio Bertolini saa isäntänsä Ferdinando Quagliolon raivoihinsa kateudesta. Tilannetta pahentaa, että Procopio haluaa naida Ferdinandon tyttären. Kun Procopio saa suuren lottovoiton Ferdinandon isän unessa sanelemilla numeroilla, Ferdinando kieltäytyy maksamasta voittoa ja takavarikoi lottokupongin väittäen, että numerot oli tarkoitettu hänelle. Miesten väliseen riitaan haetaan apua papilta ja lakimieheltä, ja lopulta Ferdinando palauttaa kupongin Procopiolle. Samalla arpajaisvoittajan onni kääntyy ja hän päätyy jalkansa murtaneena vankilaan. Onnettomuudet välttääkseen Procopio päättää luovuttaa kupongin Ferdinandolle, joka antaa sen takaisin tyttärensä myötäjäislahjana. == Näyttelijät == == Tuotanto, teemat ja vastaanotto == Juventus Filmin ja Cinesin tuottama mustavalkoinen Non ti pago on kuvattu Rooman Cinecittàssa. Ohjaaja Carlo Ludovico Bragaglian käsikirjoittama elokuva perustuu varsin uskollisesti Eduardo De Filippon samannimiseen suosittuun näytelmään, joka sai ensi-iltansa vuonna 1940. Tyyliltään hyvin napolilainen elokuva kuvaa osuvasti kaupunkilaisten kollektiivisia intohimoja ja taikauskoa. Teatterimaisuudestaan huolimatta se on viehättävä pikku komedia, jonka ansiohin kuuluu myös tarkka elokuvallinen rytmitys. Non ti pago oli aikanaan huomattava yleisö- ja arvostelumenestys. Sitä on pidetty De Filippon veljesten parhaana yhteisenä elokuvana ennen heidän vuonna 1944 tapahtunutta eroaan. == Lähteet == == Aiheesta muualla == * Luokka:Italialaiset komediaelokuvat Luokka:Vuoden 1942 italialaiset elokuvat
Koiteli elää

Koiteli elää on vuotuinen musiikkitapahtuma Oulun Kiimingissä. Koiteli ja Koitelinkosket tunnetaan Oulun alueen nähtävyytenä ja vapaana virtaavan Kiiminkijoen virkistysalueena. Tapahtuman alkuperäinen nimi oli Koiteli Elää Acoustic Music Festival. Tapahtuman päälava sijaitsee Koitelinkoskien Sahasaaressa kahden kosken välissä. Koiteli elää -festivaali on osa Oulun Juhlaviikkoja. == Taustayhdistys == Tapahtumaa järjestävä voittoa tavoittelematon Koiteli elää ry perustettiin vuonna 2010 Kiimingissä Koitelin koskialueen kulttuurielämän elävöittämiseksi. Yhdistyksellä on noin 30 jäsentä, joista suurin osa osallistuu vuotuiseen talkootyöskentelyyn festivaalin ja muiden tapahtumien aikaansaamiseksi. Yhdistyksen perustivat aikanaan Lauri Tuohimaa, Sirpa Eskola, Markku Ojala ja Kirsi Eskola. Yhdistyksen muut vuotuiset tapahtumat ovat kesäiset lauluillat kesä- ja heinäkuussa, Koiteli elää lapsille -tapahtuma elokuussa ja Valoa Koiteli -tapahtuma marraskuussa. == Esiintyjät vuosittain == === Koiteli elää 2017 === Koskilavalla: Egotrippi, Erin, Mokoma Acoustic, Suvi Teräsniska, Kalle Ahola Trubaduuri Terassi: Samae Koskinen ja lisäksi kolme artistihaun (keväällä 2017) kautta valittavaa oululaista artistia === Koiteli elää 2016 === Koskilavalla: J.Karjalainen, Raappana, Anna Puu, Club for Five, Pave Maijanen Klubilavalla: Sola, Juuni & Olkimaa, Mela Vuoden 2016 pääsyliput myytiin loppuun ennätyksellisessä kuudessa päivässä === Koiteli elää 2015 === Koskilavalla: CMX, Atomirotta, Tuohimaa, Anssi Kela, Heikki Silvennoinen Band, Esa Eloranta Klubilavalla: Aurora, Vuoksi, Marko Siekkinen Band, Rommakko, Laura Ainali === Koiteli elää 2014 === Koskilavalla: Samuli Putro Band, Redrama, Sir Elwood Duo, Kotipelto&Liimatainen; Duo, Kaija Kärkinen ja Ile Kallio, Aki Louhela, Stache, Dimi Band Klubilava: Muistijälki, Lauri Tuohimaa, Tiia Erämeri, Dimi soolo, Julia Väyrynen === Koiteli elää 2013 === Koskilavalla: 22 Pistepirkko, Freud, Marx, Engel & Jung, Pauli Hanhiniemi & Ville Rauhala Duo, Eva&Manu;, Samae Koskinen, Maarit ja Sami Hurmerinta === Koiteli elää 2012 === Koskilavalla: Jonna Tervomaa ja Jussi Jaakonaho Sähköduo, Pelle MIljoona, Timo Rautiainen, Kauko Röyhkä, Timo Stenfors, Mutafunkers, Lotta, Väinö Tuonela & Kerettiläiset === Koiteli elää 2011 === Koskilavalla: Mariska ja Pahat Sudet, Mikko Alatalo, Jarkko Martikainen, Jukka Takalo, Mirel Wagner, Trio TKO, Lotta == Aiheesta muualla == * Tapahtuman verkkosivut * Taustayhdistys Facebookissa Luokka:Musiikkitapahtumat Suomessa Luokka:Kiiminki
Freddy King Sings

Freddy King Sings on yhdysvaltalaisen blueskitaristin ja laulajan Freddy Kingin vuonna 1961 julkaistu esikoisalbumi. == Kappaleet == === A-puoli === # # # # # # === B-puoli === # * # # # # # == Kokoonpano == * Freddie King – soolokitara, laulu * Fred Jordan – rytmikitara * Sonny Thompson – piano * Bill Willis – basso * Phillip Paul – rummut * Gene Redd – saksofoni * Clifford Scott – saksofoni == Arvostelut == * Allmusic: Allmusic review == Lähteet == * Freddy King Sings discogs.com -sivustolla === Viitteet === Luokka:Vuoden 1961 esikoisalbumit Luokka:Freddie Kingin albumit
Joren van Pottelberghe

Joren van Pottelberghe (s. 5. kesäkuuta 1997 Zug, Sveitsi) on sveitsiläinen jääkiekkomaalivahti, joka pelaa National League A -joukkue EHC Bielissä. ==Ura== ===Seuraura=== Van Pottelberghe on EV Zugin kasvatti. Hän muutti jo 16-vuotiaana Ruotsiin ja siirtyi Linköpings HC:n J18-junioreihin kaudeksi 2013–2014. Van Pottelberghe voitti kauden päätteeksi J18 Allsvenskanin hopeaa. Kauden 2014–2015 hän vietti suurimmaksi osaksi myös Linköpingin J18-junioreissa, mutta osan kaudestaan myös J20-junioreissa, jossa van Pottelberghe voitti Erik Källgrenin kakkosmaalivahtina J20 SuperElitin pronssia. Hän puki kauden aikana myös kolmeen SHL-otteluun.Joren van Pottelberghe - European Hockey.Net Detroit Red Wings varasi van Pottelberghen neljännellä kierroksella 110. pelaajana NHL:n varaustilaisuudessa 2015. Kaudella 2015–2016 hän jakoi varsin tasaisesti Linköpingin J20-junioreiden torjuntavastuun Hampus Alexanderssonin kanssa, mutta van Pottelberghe jäi pudotuspeleissä kuitenkin joukkueen kolmosvahdiksi Erik Källgrenin vahvistettua Linköpingiä. Hän puki kauden aikana yhteen SHL-otteluun. Kaudeksi 2016–2017 van Pottelberghe palasi kotimaahansa ja siirtyi kolmivuotisella sopimuksella Sveitsin National League A:n HC Davosiin. ===Maajoukkueura=== Van Pottelberghe pelasi alle 20-vuotiaiden MM-kilpailuissa vuosina 2016 ja 2017. Ensimmäisessä turnauksessa hänet valittiin Kanadaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Vuoden 2017 turnauksessa valmennus valitsi van Pottelberghen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun alkulohkon ottelun päätteeksi Sveitsin ottelun parhaaksi pelaajaksi. Van Pottelberghe pelasi myös alle 18-vuotiaiden MM-kilpailuissa vuonna 2015. Hänet valittiin Sveitsin turnauksen yhdeksi kolmesta parhaasta pelaajasta. Van Pottelberghe valittiin sekä Tšekkiä vastaan pelatun alkulohkon ottelun että Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi. Jälkimmäinen ottelu päättyi Sveitsin 0-5-voittoon, välieräpaikkaan sekä Van Pottelberghin nollapeliin. Joukkue jäi turnauksessa lopulta neljänneksi. Van Pottelberghe pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World Junior A Challengessa. Yhteensä hän on pelannut 14 nuorten ja 29 poikien maaottelua. ==Muuta== Van Pottelberghen vanhemmat ovat lähtöisin Belgiasta. He muuttivat fysioterapeutin töiden perässä Sveitsiin pari vuotta ennen Jorenin syntymää. Joren van Pottelberghe puhuu neljää eri kieltä; englantia, saksaa, flaamia ja ruotsia. ==Maajoukkuetilastot== Vuosi Turnaus O V H MIN PM NP PMK TP% 2015 U18 7 3 4 245 24 1 3.39 88,1 2016 JMM 6 2 3 285 15 0 3.15 88,7 2017 JMM 5 3 4 304 16 0 3.16 90,9 ==Lähteet== * * ===Viitteet=== Luokka:Sveitsiläiset jääkiekkomaalivahdit Luokka:Belgialaiset jääkiekkomaalivahdit Luokka:Detroit Red Wingsin varaamat pelaajat Luokka:Vuonna 1997 syntyneet Luokka:Elävät henkilöt
Taipaleen seurakunta

Taipaleen seurakunta on Lemin, Savitaipaleen ja Taipalsaaren alueella toimiva evankelis-luterilainen seurakunta, joka kuuluu Etelä-Karjalan rovastikuntaan ja Mikkelin hiippakuntaan. Seurakunnan kirkkoherrana toimii Lea Karhinen. == Historia == Taipaleen seurakunta muodostui vuoden 2019 alussa Lemin, Savitaipaleen ja Taipalsaaren lakkautettuista seurakunnista ja alueena on vastaavat kunnat, jotka pysyivät itsenäisinä eikä siis kuntaliitosta tapahtunut. Asiasta teki päätöksen kirkkohallitus 27. maaliskuuta 2018. Lemin kirkkoherrasta Lea Karhisesta tuli Taipaleen seurakunnan kirkkoherra, Savitaipaleen ja Taipalsaaren seurakunnan kirkkoherranvirat lakkautettiin, ja Taipalsaaren kirkkoherrasta Risto Koskimäestä tuli Taipaleen seurakunnan kappalainen. Seurakuntien omaisuus siirtyi uudelle seurakunnalle. Lemillä yhdistyminen aiheutti kirkosta eroamisia, kahdessa muussa eroamispiikkiä ei tullut. == Kirkot == Taipaleen seurakunnan keskuskirkko on Savitaipaleen kirkko. Seurakunnan muita kirkkoja ovat Taipalsaaren kirkko ja Lemin kirkko. == Kuvia == Tiedosto:Savitaipale kirkko.jpg|Savitaipaleen kirkko. Tiedosto:Lemi church 2011 01.jpg|Lemin kirkko. Tiedosto:Taipalsaari church.jpg|Taipalsaaren kirkko. == Katso myös == * Uskonto Etelä-Karjalassa ==Lähteet== Luokka:Mikkelin hiippakunnan seurakunnat Luokka:Lemi Luokka:Savitaipale Luokka:Taipalsaari
Bielanyn kameduliluostari

Bielanyn kameduliluostari () on kameduliluostari Bielanyn kaupunginosassa Krakovassa Puolassa. Luostari sijaitsee Wolan metsässä Hopeavuorella. Luostarin perusti kruununmarsalkka Mikołaj Wolski 1600-luvulla ja sen suunnittelivat Valentin van Säbisch ja Andrea Spezza. ==Lähteet== ==Aiheesta muualla== Luokka:Benediktiiniluostarit Luokka:Uskonnolliset rakennukset Puolassa Luokka:Krakovan rakennukset ja rakennelmat
Bu Tinah

Bu Tinah () on saari Yhdistyneissä arabiemiirikunnissa 57 kilometrin päässä pääkaupunki Abu Dhabin rannalta. Se on osa Marawahin meriluonnonsuojelualuetta ja suljettu kalastajilta ja matkailijoilta. Saarella asuu dugongeja ja karettikilpikonnia sekä liemikilpikonnia. == Lähteet == Luokka:Arabiemiraattien saaret Luokka:Abu Dhabi Luokka:Persianlahden saaret
Beura-Cardezza

Beura-Cardezza on kunta Pohjois-Italiassa Verbano-Cusio-Ossolan maakunnassa Piemonten alueella. Beuran naapurikunnat ovat Domodossola, Pallanzeno, Premosello-Chiovenda, Trontano, Villadossola ja Vogogna. == Lähteet == Luokka:Verbano-Cusio-Ossolan maakunnan kunnat
Pummiharmonia

Pummiharmonia on oululainen vuonna 2008 perustettu hip hop -kollektiivi, johon kuuluvat Jöse, Aapo, Tatu ja Áilu Valle. Yhtyeen jäsenet vaihtelivat mutta nykyinen kokoonpano muodostui vuonna 2012. Pummiharmonian "Mitä sie tehet" on valittu YleX:n vuoden tehokkaimmaksi kotimaiseksi biisiksi. Yhtye on julkaissut kaksi albumia, Parasta ennen ja Bardo. Yhtyeen tuorein single ”Ydin” julkaistiin 22. lokakuuta 2016 musiikkivideon saattelemana.YouTube: Pummiharmonia – Ydin ft. Dj Massimo (Official video) == Diskografia == === Studioalbumit === * * === Singlet === * ”Ydin” (22. lokakuuta 2016) == Lähteet == Luokka:Suomalaiset hip hop -yhtyeet
Montecrestese

Montecrestese on kunta Pohjois-Italiassa Verbano-Cusio-Ossolan maakunnassa Piemonten alueella. Montecrestesen naapurikunnat ovat Sveitsin Campo sekä Crevoladossola, Crodo, Masera, Premia ja Santa Maria Maggiore. == Lähteet == Luokka:Verbano-Cusio-Ossolan maakunnan kunnat
ESSEC Business School

ESSEC Business School on eurooppalainen kauppakorkeakoulu, joka toimii Pariisin Cergy-Pontoisessa ja La Défensessa sekä Singaporessa, Marokon Rabatissa ja Mauritiuksella.Les grandes ambitions de l’Essec en Afrique ESSEC perustettiin Ranskassa vuonna 1907. Koululla on kansainvälinen kaksoisakkreditointi (EQUIS ja AACSB). ESSEC & Mannheim Executive MBA -ohjelma oli vuoden 2015 globaalin MBA-koulutusvertailun sijalla 45. ESSEC Business Schoolin alumneihin kuuluvat muun muassa olympiavoittaja Tony Estanguet ja ministeri Fleur Pellerin. == Lähteet == == Aiheesta muualla == *Koulun kotisivu Luokka:Ranskan yliopistot ja korkeakoulut
Yleinen lineaarinen ryhmä

Yleinen lineaarinen ryhmä on n-ulotteisen vektoriavaruuden V kääntyvien lineaarikuvausten muodostama ryhmä.Classical Groups and Geometric Algebra, Larry C. Grove, s. 5. American Mathematical Soc., 2001 Tätä ryhmää merkitään GL(V) (sanoista General Linear Group). Kun vektoriavaruus V on äärellinen ja sille valitaan kanta, GL(V)-ryhmä matriisien kertolaskulla varustetun kääntyvien neliömatriisien joukon muodostama ryhmä ovat isomorfiset. Jälkimmäistä ryhmää merkitään GL(n) tai GLn(F) tai GL(n, F), missä F on matriisialkioiden (äärellinen tai ääretön) kunta tai yksiköllinen rengas Terr, David and Weisstein, Eric W. "General Linear Group." From MathWorld--A Wolfram Web Resource. http://mathworld.wolfram.com/GeneralLinearGroup.html (ks. rengas). Äärellisen kunnan tapauksessa ryhmää merkitään myös alkioiden lukumäärällä GLn(q). Matriisin alkioiden kunta K on usein reaaliluvut R tai kompleksiluvut C ja renkaana R esimerkiksi kokonaisluvut Z. Erityinen lineaarinen ryhmä SL(n,F) on ryhmän GL(n,F) normaali aliryhmä, jonka alkioiden (A) determinantti det A = 1. Yleisiä lineaarisia ryhmiä ja sen aliryhmiä kutsutaan usein matriisiryhmiksi tai lineaarisiksi ryhmiksi (näistä esim. Aut(V) {eli GL(V)}, joka kuuluu vain jälkimmäisiin). Näitä ryhmiä sovelletaan muun muassa ryhmän esityksiä, symmetrioita ja polynomien tutkimuksessa. == Kääntyvyys ja determinantit == Voidaan osoittaa, että kunnan K neliömatriisi A on kääntyvä jos ja vain jos sillä on ei-nolla determinantti (det A ≠ 0). Ryhmän GL(n,K) vaihtoehtoinen määritelmä on siis, että se on sellaisten matriisien joukko (kertolaskulla varustettuna), joiden determinantti on eri kuin nolla. Yleisemin, jos matriisialkiot ovat vaihdannaisessa renkaassa R, matriisi on kääntyvä jos ja vain jos sen determinantti on renkaan R yksikkö eli alkio jolla on käänteisalkio kertolaskun suhteen. ==Lähteet== Luokka:Lineaarialgebra Luokka:Lien ryhmät
Les Républicains

Les Républicains (, lyh. LR) on ranskalainen keskusta-oikeistolainen puolue, joka perustettiin vuonna 2015 Union pour un Mouvement Populaire -puolueen (UMP) seuraajaksi. == Historia == UMP:n nimenmuutoshanke lähti liikkeelle Nicolas Sarkozyn tultua valituksi puolueen johtoon marraskuussa 2014. Nimenmuutos sai hyväksynnän 29. toukokuuta 2015 pidetyssä jäsenäänestyksessä, missä sitä kannatti 83 prosenttia jäsenistöstä. Sarkozy jätti puheenjohtajan tehtävät heinäkuussa 2016 hakeakseen Les Républicainsin ehdokkaaksi vuoden 2017 presidentinvaalissa. Lopulta puolue valitsi ehdokkaakseen François Fillonin, joka ei päässyt vaalien toiselle kierrokselle. Vaalitappion jälkeen Les Républicains valitsi uudeksi puheenjohtajaksi joulukuussa 2017 puolueen oikeistolaista siipeä edustavan Laurent Wauquiezin. Wauquiez erosi Les Républicainsin johdosta kesäkuussa 2019 puolueen saatua heikon tuloksen europarlamenttivaaleissa 2019. Vaaleissa Les Républicainsin oli jäänyt vasta neljänneksi ja sai vain 8,5 prosenttia äänistä. Puolueen puheenjohtaja Éric Ciotti ehdotti 11. kesäkuuta 2024, että puolue muodostaisi vaaliliiton kansallisen liittouman kanssa tulevissa parlamenttivaaleissa. Puoluehallitus ilmoitti seuraavana päivänä, että se oli yksimielisesti äänestänyt Ciottin puheenjohtan paikalta, vaikka Ciotti itse kiisti tämän. Ciotti myös telkesi puoluehallituksen puoluetoimiston ulkopuolelle, mutta väitti todelliseksi syyksi rakennukseen kohdistuneen turvallisuusuhan. Pariisilainen tuomioistuin totesi 14. kesäkuuta, että Ciottin erottaminen ei ollut laillinen. ==Lähteet== ==Aiheesta muualla== * Les Républicains Luokka:Euroopan kansanpuolueen jäsenpuolueet Luokka:Ranskan puolueet
Moise Kean

Moise Bioty Kean (s. 28. helmikuuta 2000 Vercelli, Italia) on italialainen jalkapalloilija, joka edustaa Serie A:ssa pelaavaa Juventusta. Hän aloitti liigauransa Juventuksessa kolmella ottelulla kaudella 2016–2017, jolloin Juventus voitti liigamestaruuden. Seuraavalla kaudella hän pelasi lainalla Hellas Veronassa. Kaudella 2018–2019 hän oli voittamassa Juventuksessa Italian-mestaruutta. Hän teki kauden 13 liigapelissään kuusi maalia. Hän siirtyi Englannin Valioliigassa pelaavaan Evertoniin elokuussa 2019. Kaudella 2020–2021 hän oli lainassa ranskalaisseura Paris Saint-Germainissa ja kausilla 2021–2023 Juventuksessa, jonka omistukseen hän palasi kesällä 2023. Hän on kauden 2022–2023 loppuun mennessä pelannut Serie A:ssa 95 ottelua, joissa hän on tehnyt 22 maalia, Englannin Valioliigassa 32 ottelua, joissa hän on tehnyt kaksi maalia, ja Ranskan Ligue 1:ssä 26 ottelua, joissa hän on tehnyt 13 maalia. Kean on pelannut Italian kaikissa nuorisomaajoukkueissa. Hän pelasi alle 17-vuotiaiden EM-kilpailuissa 2016 ja 2017. Hän saavutti hopeaa alle 19-vuotiaiden EM-kilpailuissa 2018 ja teki maalin alkulohko-ottelussa Norjaa vastaan ja välieräottelussa Ranskaa vastaan sekä kaksi maalia loppuottelussa Portugalia vastaan. Hän pelasi kaksi ottelua alle 21-vuotiaiden EM- kilpailuissa 2019. Kean pelasi ensimmäisen A-maaottelunsa marraskuussa 2018 Yhdysvaltoja vastaan. Hänestä tuli Italian A-maajoukkueen ensimmäinen 2000-luvulla syntynyt pelaaja. Maaliskuussa 2019 hän pelasi avauskokoonpanossa EM-karsintaottelussa Suomea vastaan ja teki ensimmäisen A-maaottelumaalinsa. Hän teki maalin myös kolme päivää myöhemmin EM-karsintaottelussa Liechtensteinia vastaan. Syyskuussa 2021 hän teki kaksi maalia MM- karsintaottelussa Liettuaa vastaan. Hän on lokakuun 2023 puoliväliin mennessä pelannut 14 A-maaottelua == Lähteet == Luokka:Italialaiset jalkapalloilijat Luokka:Vuonna 2000 syntyneet Luokka:Elävät henkilöt
Vincent Thill

Vincent Thill (s. 4. helmikuuta 2000 Luxemburg) on luxemburgilainen jalkapalloilija, joka edustaa Ranskan korkeimmalla sarjatasolla pelaavaa Metziä. == Lähteet == Luokka:Luxemburgilaiset jalkapalloilijat Luokka:Vuonna 2000 syntyneet Luokka:Elävät henkilöt
Elena Spirina

Elena Spirina (s. 1978) on Suomessa asuva venäläinen näyttelijä. Hän on valmistunut näyttelijäksi Pietarin näyttämötaiteiden akatemiasta vuonna 2001. Hän on tullut tunnetuksi Suomessa muun muassa rooleistaan elokuvassa Kohtaamisia sekä televisiosarjoissa Kotikatu ja Syke. Lisäksi hän on näytellyt muun muassa Ryhmäteatterissa, Q-teatterissa ja Suomen Kansallisteatterissa. Spirina on toinen Helsingissä toimivan venäjänkielisiä teatteriesityksiä esittävän ammattiteatteri Teatr Zan perustajajäsenistä. == Filmografia == === Elokuvat === Vuosi Elokuva Rooli 2008 Kolme viisasta miestä Taina 2009 Kohtaamisia Olga 2013 Kaksi kotia 2019 Tuntematon mestari Dubrowskin venäjänkielinen sihteeri 2022 Punttikomedia lääkäri === Televisiosarjat === Vuosi Sarja Rooli 2012 Kotikatu Julia Grekova 2014–2020 Syke Olga Godova 2021 Karkurit Alina 2021–2022 Ivalo Polina Rotkova 2022 Kultakala Ekaterina Pysäyttäkää Nyqvist venäläinen naiseversti Transport Kane == Lähteet == Luokka:Elävät henkilöt Luokka:Suomalaiset näyttelijät Luokka:Venäläiset näyttelijät Luokka:Vuonna 1978 syntyneet Luokka:Suomen venäläiset
Wrangelinkaulussopuli

Wrangelinkaulussopuli (Dicrostonyx vinogradovi) on heimoon Cricetidae kuuluva jyrsijälaji. Sitä esiintyy vain Pohjoisen jäämeren Wrangelinsaarella Koillis- Siperian rannikon lähellä. Se on tundran eläimistöön kuuluva laji, eikä sillä ole merkittäviä uhkia. == Lähteet == == Aiheesta muualla == * Wrangelinkaulussopuli (Dicrostonyx vinogradovi) Laji.fi * Dicrostonyx vinogradovi ITIS Luokka:Myyrät Luokka:Puutteellisesti tunnetut nisäkkäät
Ušakovskoje

Ušakovskoje () oli kylä Wrangelinsaaren kaakkoisrannalla Venäjän arktisella alueella Pohjoisessa jäämeressä. Kylä autioitui 2003. Kylä perustettiin lujittamaan Venäjän omistusoikeutta saareen sen jälkeen kun britit ja kanadalaiset olivat yrittäneet vaatia saarta omistukseensa. Alueen ilmasto on hyvin ankara, ja lämpötila nousee harvoin yli nollan celsiusasteen, heinäkuussa saaren keskilämpötila vaihtelee 1,5–5 celsiusasteen välillä.Gorshkov s. 31–32 Rodgersinlahden rannalle perustettu kylä sai 1920-luvun lopulla nimen tutkimusmatkailija Georgi Ušakovin mukaan, joka nimitettiin vuonna 1925 alueen hallinnon päälliköksi ja vastaamaan saaren tutkimisesta. == Lähteet == * ===Viitteet=== Luokka:Venäjän kylät Luokka:Tšuktšimeri Luokka:Tšukotka
Atsiinit

Atsiinit ovat orgaanisia yhdisteitä, joille tunnusomainen funktionaalinen ryhmä on R2C=NN=CR2. Atsiineja voidaan valmistaa karbonyyliyhdisteistä. Aldehydeistä valmistettuja atsiineja kutsutaan aldatsiineiksi ja ketoneista valmistettuja atsiineja kutsutaan ketatsiineiksi. ==Ominaisuudet ja valmistus== Atsiinit ovat huoneenlämpötilassa kiteisiä aineita. Alifaattiset atsiinit ovat usein värittömiä ja aromaattiset atsiinit ovat yleensä värillisiä. Atsiinit hydrolysoituvat veden vaikutuksesta hydratsiineiksi ja karbonyyliyhdisteeksi.Eugene F. Rothgery: Hydrazine and Its Derivatives, Kirk- Othmer Encyclopedia of Chemical Technology, John Wiley & Sons, New York, 2004. Viitattu 21.11.2016Jean-Pierre Schirmann & Paul Bourdauducq: Hydrazine, Ullmann's Encyclopedia of Industrial Chemistry, John Wiley & Sons, New York, 2000. Viitattu 21.11.2016 Eräitä värillisiä atsiineja käytetään nestekidenäytöissä. Atsiineja valmistetaan aldehydien tai ketonien ja hydratsiinien välisellä kondensaatioreaktiolla. Ensimmäisessä vaiheessa muodostuu hydratsoneja, jotka voivat edelleen reagoida karbonyyliyhdisteylimäärän kanssa tai hapettua atsiineiksi. Helpoimmin reagoivat alifaattiset aldehydit ja vaikeimmin aromaattiset ketonit. ==Lähteet== Luokka:Funktionaaliset ryhmät Luokka:Orgaaniset typpiyhdisteet
Riikka Tuomari

Riikka Tuomari (30. heinäkuuta 1948 Vaasa – 15. elokuuta 1992 Helsinki) oli suomalainen animaattori ja lastenkirjojen kuvittaja. Tuomari teki vuosina 1975–1982 Antti Karin ja Marja Seilolan kanssa Hämeenlinnan historiasta kertovat animaatioelokuvat Savupirtti ja linna, Kaupunkilaisia ja Purkukortteli. Niistä Kaupunkilaisia sai valtion laatutukipalkinnon sekä parhaan kotimaisen animaation palkinnon Tampereen elokuvajuhlilla. Savupirtti ja linna sai Jussi-kunniakirjan 1975. Marja Seilolan kirjoittama ja Riikka Tuomarin kuvittama lastenkirja Linnakylän Katri ja Mikko sai vuonna 1980 Rudolf Koivu -palkinnon. Tuomari toimi Elokuva- ja televisiokasvatuskeskus ry:n hallituksen puheenjohtajana 1981–1984. Tuomari kuoli 44-vuotiaana sairauskohtaukseen Helsingissä. Hänet on haudattu Hietaniemen hautausmaan uurnalehtoon Helsinkiin. ==Kuvituksia== *Seilola, Marja: Linnakylän Katri ja Mikko. WSOY, 1979. ISBN 951-0-09330-0. *Juutilainen, Leena: Nessi. Weilin + Göös, 1981. ISBN 951-35-2625-9. *Seilola, Marja: Myllymäen Katri ja Mikko. WSOY, 1984. ISBN 951-0-11932-6. *Salo, Irma: Santeri ja hevonen, Sanoma, Lasten oma kirjakerho, 1990. ISBN 951-875-177-3. ==Animaatioelokuvia== *Savupirtti ja linna (22 min, 1975) *Kaupunkilaisia (20 min, 1978) *Purkukortteli (13 min, 1982) *Jo kuudentoista (13 min, 1985) ==Lähteet== ==Aiheesta muualla== * * Luokka:Suomalaiset animaattorit Luokka:Suomalaiset kuvittajat Luokka:Vuonna 1948 syntyneet Luokka:Vuonna 1992 kuolleet
Atlantan roomalaiskatolinen arkkihiippakunta

Atlantan roomalaiskatolinen arkkihiippakunta () on katolisen kirkon arkkihiippakunta Georgiassa Yhdysvalloissa. Siihen kuuluvat seurakunnat, jotka sijaitsevat Baldwinin, Banksin, Barrowin, Bartowin, Buttsin, Carrollin, Catoosan, Chatoogan, Cherokeen, Clarken, Claytonin, Cobbin, Cowetan, Daden, Dawsonin, DeKalbin, Douglasin, Elbertin, Fanninin, Fayetten, Floydin, Forsythin, Franklinin, Fultonin, Gilmerin, Gordonin, Greenen, Gwinnettin, Habershamin, Hallin, Hancockin, Haralsonin, Hartin, Heardin, Henryn, Jacksonin, Jasperin, Lamarin, Lincolnin, Lumpkinin, Madisonin, McDuffien, Meriwetherin, Monroen, Morganin, Murrayn, Newtonin, Oconeen, Oglethorpen, Pauldingin, Pickensin, Piken, Polkin, Putnamin, Rabunin, Rockdalen, Spaldingin, Stephensin, Taliaferron, Townsin, Troupin, Unionin, Upsonin, Walkerin, Waltonin, Warrenin, Whiten, Whitfieldin ja Wilkesin piirikunnissa. == Piispa ja arkkipiispat == * Francis Edward Hyland (1956–1961) * Paul John Hallinan (1962–1968) * Thomas Andrew Donnellan (1968–1987) * Eugene Antonio Marino (1988–1990) * James Patterson Lyke (1991–1992) * John Francis Donoghue (1993–2004) * Wilton Daniel Gregory (2004– ) == Lähteet == Luokka:Kristinusko Georgian osavaltiossa Luokka:Yhdysvaltain katoliset hiippakunnat
Jorma K. Meller

Jorma Kalevi Meller (31. elokuuta 1952 Helsinki – 22. lokakuuta 2016 HelsinkiKuolinilmoitus, Helsingin Sanomat 13.11.2019 s. C 14) oli suomalainen toimittaja ja kirjailija. ==Teokset== * Arto Noras, sello, WSOY 1988 ISBN 951-0-13085-0 * Mistä tyyli? Bror Bäckström ja miehen elämää, toimittanut Jorma K. Meller. WSOY, 2004 ISBN 951-0-29409-8 * Parturin tuolista: tarinoita lööppijulkisuuden takaa, Bror Bäckström, toimittanut Jorma K. Meller. Minerva, 2011 ISBN 978-952-492-470-2 * Miehen tyylikirja, Bror Bäckström, Jorma K. Meller. Tammi, 2013 ISBN 978-951-31-7327-2 ==Lähteet== Luokka:Suomalaiset toimittajat Luokka:Suomalaiset kirjailijat Luokka:Vuonna 1952 syntyneet Luokka:Vuonna 2016 kuolleet
Jaakko Lempinen

Jaakko Lempinen (23. kesäkuuta 1931 Helsinki – 7. lokakuuta 2016)Kaksivuotiaana Kallioon. Helsingin ponnistusKuolinilmoitus, Helsingin Sanomat 13.11.2016 s. C 15 oli suomalainen jalkapalloilija ja jalkapallon parissa vuosikymmenet toiminut vaikuttaja. Jalkapallouran päätyttyä hän toimi järjestötehtävissä Helsingin Ponnistuksessa, myöhemmin sen puheenjohtajana. Hän toimi myös Palloliitossa ja oli Palloliiton kunniajäsen numero 38.Jaakko Lempinen on poissa. Palloliitto Myös leipätyössään Lempinen toimi jalkapallon parissa, vuosina 1981–1996 Jalkapallo-Säätiön omistaman Palloilukeskuksen toimitusjohtajana. == Lähteet == Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Vuonna 1931 syntyneet Luokka:Vuonna 2016 kuolleet
Jamil Elshebli

Jamil Elshebli (s. 9. huhtikuuta 1979) on jordanialainen paraurheilija, joka on voittanut urallaan kolme paralympiamitalia kuulantyönnössä ja voimanostossa. Hän painaa 118 kiloa. == Ura == Jamil Elshebli osallistui Ateenan vuoden 2004 kesäparalympialaisiin, missä hän voitti hopeaa kuulantyönnössä luokassa F57. Neljä vuotta myöhemmin Pekingin kesäparalympialaisissa hän saavutti myös hopeaa, tosin luokassa F57-58. Elshebli osallistui myös Lontoon kesäparalympialaisiin vuonna 2012, mutta jäi tällä kertaa mitaleitta. Rio de Janeiron kesäparalympialaisissa 2016 hän voitti uransa kolmannen paralympiamitalin, pronssin, voimanostosta yli 107-kiloisten luokassa. == Lähteet == Luokka:Jordanialaiset kuulantyöntäjät Luokka:Jordanialaiset vammaisurheilijat Luokka:Elävät henkilöt Luokka:Vuonna 1979 syntyneet
Neliöksi pakotettu

Neliöksi pakotettu on rockyhtye Yhteiskunnan Mutanttien EP-levy, joka julkaistiin 11. marraskuuta 2016.FM Music: Yhteiskunnan Mutantit – Neliöksi pakotettu Nimikkokappaleesta julkaistiin musiikkivideo 16. toukokuuta 2016. == Kappaleet == # # # # # == Lähteet == Luokka:Vuoden 2016 EP:t Luokka:Yhteiskunnan Mutanttien albumit
Sointusaari

Sointusaari (, ) on irlantilainen animaatio- televisiosarja. ==Äänirooleissa== ===Suomenkieliset=== * Tunnuslaulu: Katja Aakkula, Saara Aalto * Käännös: Max Ovaska * Tuotanto: SDI Media Luokka:Irlantilaiset televisiosarjat
Guildo hat Euch lieb!

Guildo hat Euch lieb! () on Guildo Hornin esittämä kappale, jolla hän edusti Saksaa vuoden 1998 Eurovision laulukilpailussa Ison-Britannian Birminghamissa. Kappaleen on sanoittanut ja säveltänyt Stefan Raab, mutta hän esiintyi taiteilijanimellä Alf Igel (väänös saksalaisesta säveltäjästä Ralph Siegel). Kappale sijoittui Euroviisuissa seitsemänneksi 86 pisteellä. == Lähteet == Luokka:Saksan euroviisuedustuskappaleet Luokka:Vuoden 1998 euroviisuedustuskappaleet
Plenty of Horn

Plenty of Horn on yhdysvaltalaisen trumpetistin Ted Cursonin vuonna 1961 julkaistu esikoisalbumi.Ted Curson discography. Viitattu 21 marraskuuta, 2016Fitzgerald, M., Ted Curson leader entry. Viitattu 21 marraskuuta, 2016 == Kappaleet == Kaikki kappaleet Ted Curson, ellei toisin mainita. === A-puoli === # # # # # === B-puoli === # * # # # == Kokoonpano == * Ted Curson – trumpetti * Eric Dolphy – huilu (kappaleet 3 ja 7) * Bill Barron – tenorisaksofoni (kappaleet 1, 2, 4–6, 8 ja 9) * Kenny Drew – piano * Jimmy Garrison – kontrabasso * Pete La Roca – rummut (kappaleet 1, 2, 4, 8 ja 9) * Dannie Richmond – rummut (kappaleet 3 ja 7) * Roy Haynes – rummut (kappaleet 5 ja 6) == Arvostelut == * Allmusic: Allmusic review == Lähteet == * Plenty of Horn discogs.com -sivustolla === Viitteet === Luokka:Vuoden 1961 esikoisalbumit Luokka:Ted Cursonin albumit
Kasper Dolberg

Kasper Dolberg Rasmussen (s. 6. lokakuuta 1997 Silkeborg) on tanskalainen jalkapalloilija, joka edustaa belgialaista Anderlechtia. Hän on pelannut Tanskan maajoukkueessa vuodesta 2016. Dolberg on pelipaikaltaan hyökkääjä. Dolberg aloitti uransa GFG Voelissa. Vuonna 2009 hän siirtyi Silkeborg IF:ään. Hän teki debyyttinsä ykkösjoukkueessa 17. toukokuuta 2015 Brøndby IF:ää vastaan. Tammikuussa 2015 hän teki Ajaxin kanssa kolmen vuoden sopimuksen 1. heinäkuuta 2015 alkaen. 26\. heinäkuuta 2016 hän teki debyyttinsä Ajaxissa Mestarien liigan karsintojen ottelussa PAOK:ia vastaan, jossa hän teki maalin. Hän pelasi Eredivisiessa 78 ottelua ja teki niissä 33 maalia. Hän teki hattutempun eli kolme maalia marraskuussa 2016 NEC Nijmegenia vastaan. Varsinaisessa Mestarien liigassa hän pelasi yhdeksän ottelua kaudella 2018–2019. Eurooppa-liigassa hän pelasi 13 ottelua ja teki kuusi maalia, muun muassa yhden molemmissa välieräotteluissa Lyonia vastaan, kaudella 2016–2017, kun Ajax eteni loppuotteluun, jossa se hävisi Manchester Unitedille. Elokuussa 2019 Dolberg siirtyi Ranskaan. Hän pelasi OGC Nicessa ensimmäisellä kaudellaan 23 liigaottelua ja teki niissä 11 maalia. Kaudella 2020–2021 hän pelasi Ligue 1:ssä 25 ottelua ja teki niissä kuusi maalia. Eurooppa-liigassa hän pelasi kolme ottelua. Kaudella 2021–2022 hän pelasi Ligue 1:ssä 26 ottelua ja teki niissä kuusi maalia. Hän teki Ranskan cupissa maalin voitokkaassa välieräottelussa Versailles'ta vastaan. Dolberg teki 11. marraskuuta 2016 debyyttinsä Tanskan maajoukkuessa MM-karsintaottelussa Kazakstania vastaan. Ensimmäisen maaottelumaalinsa hän teki kesäkuussa 2017 ja silloinkin vastassa oli Kazakstan. Hän teki kaksi maalia kesäkuussa 2019 EM-karsintaottelussa Georgiaa vastaan, lokakuussa 2019 ystävyysottelussa Luxemburgia vastaan, maaliskuussa 2021 MM-karsintaottelussa Moldovaa vastaan ja kesäkuussa 2021 EM- kilpailujen neljännesvälieräottelussa Walesia vastaan. Kymmenennen maaottelumaalinsa hän teki EM-kilpailujen puolivälieräottelussa Tšekkiä vastaan. Syyskuussa 2022 hän teki maalin Kansojen liigan ottelussa Ranskaa vastaan. MM-kilpailuissa 2018 Dolberg pelasi 15 minuuttia alkulohko-ottelussa Ranskaa vastaan. Kesällä 2021 pelatuissa EM-kilpailuissa hän tuli vaihdosta kentälle Tanskan viimeisessä alkulohko-ottelussa ja pelasi sitten avauskokoonpanossa joukkueen kaikki kolme jatko-ottelua sen yltäessä välieriin. MM-kilpailuissa 2022 hän pelasi ensimmäisen ottelun avauskokoonpanossa ja tuli kahdessa muussa vaihdosta kentälle. == Lähteet == * Maajoukkuen tilastot Tanskan jalkapalloliiton sivustolla * Soccerway-profiili === Viitteet === Luokka:Tanskalaiset jalkapalloilijat Luokka:Vuonna 1997 syntyneet Luokka:Elävät henkilöt
Sosiaalialan osaamiskeskus

Sosiaalialan osaamiskeskus on organisaatio, joka toteuttaa laissa sosiaalialan osaamiskeskuksista määriteltyä tehtävää. Sosiaalialan osaamiskeskuksen tehtävänä on sosiaalialaan liittyvä tutkimus- ja kehittämistoiminta omalla alueellaan. Lisäksi sen tulee turvata perus-, jatko- ja täydennyskoulutuksen ja käytännön työn monipuolinen yhteys, toteuttaa tutkimus- ja kehittämistoimintaa sekä ylläpitää yhteistyötä alueellisten erityis- ja asiantuntijapalveluiden tuottamiseksi. Sosiaalialan osaamiskeskuksia on yksitoista. Kunkin toimialue kattaa yhdestä neljään maakunnan alueen. Sosiaalialan osaamiskeskukset saavat perusrahoituksena valtiolta 10–30 prosenttia rahoituksestaan. Perusrahoituksen tehtävänä on turvata osaamiskeskuksen perustoimintojen toteutuminen. Loput rahoituksesta tulee suoraan kunnilta tai erilaisina hankerahoina. ==Lähteet== Luokka:Sosiaalipolitiikka Luokka:Sosiaali- ja terveysministeriö
Georges Delerue

Georges Delerue (12. maaliskuuta 1925 Roubaix – 20. maaliskuuta 1992 Los Angeles) oli ranskalainen elokuvasäveltäjä, jonka musiikkia kuullaan yli 200 elokuvassa, muun muassa François Truffaut’n, Alain Resnais’n ja Fred Zinnemannin ohjauksissa. Hän voitti Oscarin musiikistaan vuoden 1979 elokuvaan Pienet sydämet (A Little Romance, ohj. George Roy Hill). Hän oli Oscar- ehdokkaana myös elokuvista Tuhannen päivän kuningatar (1969), Operaatio Alfa (1974) ja Muistojeni Julia (1977). Ranskalaisen César-palkinnon hän sai kolmena peräkkäisenä vuosina elokuvista Préparez vos mouchoirs (ohj. Bertrand Blier, 1978), Rakkaus karkuteillä (Truffaut, 1979) ja Viimeinen metro (Truffaut, 1980). Työläisperheeseen syntynyt Delerue tuli tunnetuksi Ranskalaisen elokuvan uuden aallon ohjaajien suosimana elokuvasäveltäjänä. Vähitellen hänestä kiinnostuivat myös brittiläiset ja yhdysvaltalaiset elokuvantekijät. Le Figaro -sanomalehti kutsui tuotteliasta Deleruetä ”elokuvamusiikin Mozartiksi”.Georges Delerue , Criterion Collection. Viitattu 21.11.2016. Muita Deleruen musiikkia käyttäneitä ohjaajia ovat Oliver Stone (Platoon ja Salvador), Mike Nichols (Tapaus Silkwood ja Elämäni kesä) ja Fred Zinnemann (Ja koston hetki koitti ja Shakaali)."Georges Delerue Dies; Composer Won an Oscar." The Buffalo News 23.3.1992. Haettu 21.11.2016 palvelusta HighBeam Research (vaatii tilauksen). Ranskan valtio palkitsi Deleruen Ordre des Arts et des Lettres -kunniamerkillä. Ken Russell teki vuonna 1966 BBC:lle dokumenttielokuvan Georges Deleruen työstä nimellä Don't Shoot the Composer.Adams, Michael. "Ken Russell: Musical Mythmaker." Notes, Music Library Association, Inc., 1.9.2009. Haettu 21.11.2016 palvelusta HighBeam Research (vaatii tilauksen). ==Lähteet== Luokka: Ranskalaiset elokuvasäveltäjät Luokka: Vuonna 1925 syntyneet Luokka: Vuonna 1992 kuolleet
Fred Sasakamoose

Fred Sasakamoose (24. joulukuuta 1934 Debden, Saskatchewan, Kanada – 24. marraskuuta 2020Fred Sasakamoose, one of NHL's first Indigenous athletes, dead at 86) oli kanadalainen jääkiekkoilija. Edustaessaan Chicago Black Hawksia kaudella 1953–1954, Sasakamoosesta tuli ensimmäinen NHL-liigassa pelannut intiaani. Saskamoose pelasi NHL:ssa vain 11 ottelua ilman tehopisteitä. Lyhyen NHL-uransa jälkeen Saskamoose pelasi Quebecin liigan Chicoutimi Sagueneensissa ja Western Hockey Leaguen New Westminister Royalsissa ja Calgary Stampedessa seuraavien kahden kauden aikana ja palasi sitten amatöörijääkiekkoilun pariin kaudelle 1956–1957. == Lähteet == Luokka:Kanadalaiset jääkiekkoilijat Luokka:Vuonna 1934 syntyneet Luokka:Vuonna 2020 kuolleet
Kivelän seisake

Kivelä (ratakm 237+000) on lakkautettu seisake Haminan kaupungissa. Seisake sijaitsee Haminan vanhalla radalla tasan kahden kilometrin päässä Haminan vanhalta rautatieasemalta. Liikennepaikka avattiin 1. maaliskuuta 1946 ja lakkautettiin 26. toukokuuta 1968. JuHa-radan myötä Kivelä on jäänyt rataverkon ulkopuolelle. == Lähteet == Luokka: Hamina
Jan Uuspõld

Jan Uuspõld (s. 14. joulukuuta 1973 Tallinna) on virolainen näyttelijä, muusikko ja televisiotähti. Jan Uuspõld on Viron tunnetuimpia näyttelijöitä. Hän oli toistakymmentä vuotta Viron draamateatterin vakituisena näyttelijänä. Nykyään hän toimii freelancerina. Uuspõld on esiintynyt useissa Viron suosituimmissa televisiosarjoissa, kuten esimerkiksi Wremja, ja voittanut muun muassa virolaisten Tanssii tähtien kanssa -ohjelman. Suomessa Uuspõld on esiintynyt Ylen televisiosarjassa Siperian nero. ==Lähteet== ==Aiheesta muualla== Luokka:Virolaiset muusikot Luokka:Virolaiset näyttelijät Luokka:Vuonna 1973 syntyneet Luokka:Elävät henkilöt
Viinintuotanto Italiassa

Viinintuotanto on Italiassa tärkeä maatalouden osa-alue. Italia on Ranskan kanssa vuorotellen ollut 2010-luvulla maailman suurin tai toiseksi suurin viinintuottajamaa. Vuotuinen tuotantomäärä on noin 50 miljoonaa hehtolitraa. == Tuotantoalueet == Viinirypäleen kasvatusala on ollut vuosina 2011–2015 laskussa ja oli vuonna 6 820 neliökilometriä. Ala vastaa yhdeksää prosenttia maailman kasvatusalasta ja on maailman neljänneksi suurin Kiinan, Espanjan ja Ranskan jälkeen. Viinirypäleitä kasvatetaan koko maan alueella, niin Sisiliassa kuin Alppien etelärinteillä. == Viinien tuotanto == Viinirypäleitä tuotetaan Italiassa vuosittain noin 7–8 miljoonaa tonnia, josta 85 prosenttia jalostetaan viiniksi. Tuoreena rypäleistä käytetään noin 15 prosenttia. Rusinoita ei tehdä juuri lainkaan. Viinin vuotuinen tuotantomäärä on ollut vuosina 2011–2016 vuosittain 43–54 miljoonaa hehtolitraa, 4,3–5,4 miljardia litraa. == Viinin kulutus ja kauppa == Viinin kulutus Italiassa on noin 2 000 milj. litraa vuodessa eli noin 35 litraa henkeä kohti vuodessa. Kulutus on 2010-luvulla laskenut noin 10 prosenttia. Italian viininvienti oli vuonna 2015 20 milj. hehtolitraa. Viininviennin arvo oli 5,5 mrd. euroa. Italian viinin tuotanto, kulutus ja vienti ovat vuosina 2011–2016 kehittyneet seuraavasti: Milj. hehtolitraa 2011 2013 2015 2016 Viinin tuotanto 42,8 54,0 50,0 50,3 Viinin vienti 23,5 20,3 20,0 Viinin kulutus 23 22 21 == Viinien tuotantoalueet ja luokittelu == Italialaiset viinit luokitellaan EU-lainsäädännön ja maan oman lainsäädännön perusteella useisiin luokkiin. Perusryhmittely tapahtuu EU:n nimisuojajärjestelmän perusteella SAN- ja SMM-viineihin. Kolmas ryhmä ovat luokittelemattomat viinit. EU:n vuodelta 2010 peräisin olevan asetuksen mukaan seuraavilla kolmella italialaisella viinityypillä on suojattu alkuperänimitys, SAN (, ). Nämä DOP-viinit ovat: * Denominazione di origine controllata (D.O.C. tai DOC) * Denominazione di origine controllata e garantita (D.O.C.G. tai DOCG) * Vino dolce naturale. DOP-viiniluokkia on Italiassa yhteensä 474 kpl (tilanne marraskuussa 2016). Näistä viineistä noin viidennes on ylemmän DOCG-luokan viinejä: vuonna 2015 DOCG-viinejä oli 74 kpl kaikkiaan 407:stä DOP-viinistä. Käytännössä viinien luokittelun nimeäminen perustuu maantieteellisten alueiden nimiin. Indicazione geografica tipica- eli IGT-viinit luokitellaan maantieteellisen tuotantoalueen perusteella merkinnällä suojattu maantieteellinen merkintä SMM, (, ). IGP-viiniluokkia on yhteensä 118 kpl . Italiassa tuotetusta viinistä noin kolmannes osa DOP- viinejä, kolmannes IGT-viinejä ja kolmannes luokittelemattomia viinejä Luokka V. 2012 V. 2015 arvio SAN eli DOP 35 % 33 % SMM eli IGT 30 % 28 % luokittelematon 35 % 39 % == Lähteet == == Aiheesta muualla == Italia Luokka:Italian talous Luokka:Italialaiset viinit
Lumensulatuskone

Lumensulatuskone on laite jolla sulatetaan kaupunkien kaduille kertynyttä lunta. Koneita on kiinteitä ja traktorilla liikuteltavia. Lumensulatuskone sulattaa lunta 150–300 kuutiota tunnissa riippuen lumen raskaudesta. Lumi nostetaan kauhakuormaajalla laitteen suppiloon, jossa se lämmön vaikutuksesta muuttuu vedeksi. Sen polttoaineena käytetään polttoöljyä tai maakaasua. Kevyttäpolttoöljyä kuluu 200–400 litraa tunnissa. Koneessa on tulipesä joka kuumenee 1800 celsiusasteeseen ja sulattaa lumen vedeksi, joka valutetaan kaupungin viemäriverkkoon. Lumesulatuskone vähentää tarvetta siirtää talvella lunta lumenkaatopaikalle. == Lähteet == Luokka:Koneet
Siperiansopuli

Siperiansopuli eli ruskosopuli (Lemmus sibiricus) on Cricetidae-heimon jyrsijä, jota esiintyy Venäjällä. Se ei vaivu talviuneen. Se elää koloissa. Se on monien eläinten saaliseläin, kuten tunturipöllön ja naalin. Sopulit tunnetaan runsaudestaan ja populaation koon suuresta vaihtelusta. Samaan lajiin on aiemmin katsottu kuuluvan L. trimucronatus, mutta ne on erotettu omiksi lajeikseen. Siperiansopulilla on kolme alalajia, L. s. sibiricus, jota esiintyy levinneisyysalueella lähes kaikkialla, L. s. novosibiricus, joka on kotoperäinen Uuden-Siperian saarilla) ja L. s. portenkoi. == Lähteet == == Aiheesta muualla == * Laji.fi: Siperiansopuli (Lemmus sibiricus) * ITIS: Lemmus sibiricus Luokka: Myyrät